OpenLLM-France/wikimedia huggingface dataset:
# Holdawayita

La holdawayita és un mineral de la classe dels carbonats. Rep el seu nom en honor del petròleg estatunidenc Michael Jon Holdaway (1936-).

## Característiques

La holdawayita és un carbonat de fórmula química Mn₆(CO₃)₂(OH)₇(Cl,OH). Cristal·litza en el sistema monoclínic. El cristalls són fibrosos al llarg de [001]; comunament en forma d'agregats granulars, o massius, amb grans individuals de fins a 2 cm. La seva duresa a l'escala de Mohs és 3.
Segons la classificació de Nickel-Strunz, la holdawayita pertany a «05.BA: Carbonats amb anions addicionals, sense H₂O, amb Cu, Co, Ni, Zn, Mg, Mn» juntament amb els següents minerals: atzurita, georgeïta, glaucosferita, kolwezita, malaquita, mcguinnessita, nul·laginita, pokrovskita, rosasita, zincrosasita, txukanovita, auricalcita, hidrozincita, defernita, loseyita i sclarita.

## Formació i jaciments

La holdawayita és un mineral vena rar que apareix en forma de filons i és localment abundant en roques sedimentàries riques en manganès poc metamorfosades, intercalades amb dipòsits sedimentaris de ferro. Va ser descoberta a la mina Kombat, al Districte Grootfontein (Otjozondjupa, Namíbia). També ha estat trobada a la mina Friedrichssegen, a Frücht (Renània-Palatinat, Alemanya) i Răzoare (Província de Maramureș, Romania).

## Referències

* 1 2 3 «Holdawayite» (en anglès). Mindat. [Consulta: 11 maig 2017].
* 1 2 3 «Holdawayite» (en anglès). Handbook of Mineralogy. Arxivat de l'original el 3 de març 2016. [Consulta: 11 maig 2017].
# Ait Youssef Ou Ali

Ait Youssef Ou Ali (àrab آيت يوسف أو علي) és una comuna rural de la província d'Al Hoceima de la regió de Tànger-Tetuan-Al Hoceima. Segons el cens de 2014 tenia una població total de 12.673 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Western Canada Soccer League

La Western Canada Soccer League (WCSL) fou una competició de futbol del Canadà que es disputà entre 1963 i 1971.
Va conviure amb la Pacific Coast Soccer League, la National Soccer League of Ontario/Quebec, i la Eastern Canada Professional Soccer League.
Hi participaren clubs de les províncies d'Alberta, Saskatchewan, Manitoba, British Columbia i Washington, Estats Units.

## Historial

Fonts:
Campions
* 1963 Regina Concordia SC
* 1964 Regina Concordia SC
* 1966 Edmonton Canadians
* 1967 Edmonton Victoria Canadians
* 1968 Calgary Buffalo Kickers
* 1969 Vancouver Spartans
Challenge Cup (Molson Cup)
* 1963 Lethbridge Hungária SC
* 1964 Regina Concordia SC
* 1966 Calgary Buffalo Kickers
* 1967 Calgary Buffalo Kickers
* 1968 ¿Calgary BK o Edmonton VC?
* 1969 Vancouver Spartans
* 1970 Victoria Royals

## Jugadors destacats

12 jugadors de la Western Canada Soccer League han estat inclosos al Canada Soccer Hall of Fame.
* Bob Bolitho (1970)
* Tony Chursky (1971)
* Neil Ellett (1970)
* Glen Johnson (1969 a 1971)
* Victor Kodelja (1971)
* Bob Lenarduzzi (1970 i 1971)
* Sam Lenarduzzi (1970)
* Buzz Parsons (1969 i 1970)
* Ken Pears (1969)
* Brian Robinson (1970)
* John Schepers (1963 a 1971)
* Bruce Wilson (1970)

## Referències

* ↑ «2018 Canada Soccer Records & Results».
* ↑ «The Winnipeg Tribune, 1967-02-14 (Page 20) - digitalcollections.lib.umanitoba.ca».
* ↑ «The Leader-Post - Google News Archive Search».
* ↑ «The Leader-Post - Google News Archive Search».
* ↑ Canada Soccer Records & Results
# Campionat del Món de natació de 1998

El Campionat del Món de natació de 1998 fou una competició esportiva que es realitzà entre els dies 8 i 17 de gener de 1998 a la ciutat de Perth (Austràlia) sota l'organització de la Federació Internacional de Natació (FINA), esdevenint la vuitena edició d'aquesta competició mundial i la segona vegada que aquesta ciutat australiana l'allotjava.
Es realitzaren competicions de natació, natació en aigües obertes, natació sincronitzada, salts i waterpolo.

## Proves

* Natació al Campionat del Món de natació de 1998
* Natació en aigües obertes al Campionat del Món de natació de 1998
* Natació sincronitzada al Campionat del Món de natació de 1998
* Salts al Campionat del Món de natació de 1998
* Waterpolo al Campionat del Món de natació de 1998

## Medaller

Seu
| Posició | País | Or | Plata | Bronze | Total |
| 1 | Estats Units | 17 | 6 | 9 | 32 |
| 2 | Rússia | 11 | 3 | 3 | 17 |
| 3 | Austràlia | 7 | 8 | 10 | 25 |
| 4 | R.P. de la Xina | 6 | 8 | 4 | 18 |
| 5 | Ucraïna | 3 | 1 | 0 | 4 |
| 6 | Itàlia | 2 | 2 | 2 | 6 |
| 7 | Alemanya | 1 | 7 | 6 | 14 |
| 8 | Països Baixos | 1 | 4 | 3 | 8 |
| 9 | França | 1 | 4 | 1 | 6 |
| 10 | Hongria | 1 | 1 | 2 | 4 |
| 11 | Espanya | 1 | 1 | 0 | 2 |
| 12 | Bèlgica | 1 | 0 | 0 | 1 |
| 12 | Costa Rica | 1 | 0 | 0 | 1 |
| 14 | Japó | 0 | 4 | 4 | 8 |
| 15 | Eslovàquia | 0 | 2 | 1 | 3 |
| 16 | Canadà | 0 | 1 | 3 | 4 |
| 17 | Suècia | 0 | 1 | 1 | 2 |
| 18 | Regne Unit | 0 | 0 | 2 | 2 |
| 19 | Argentina | 0 | 0 | 1 | 1 |
| 19 | Iugoslàvia | 0 | 0 | 1 | 1 |
| 19 | Puerto Rico | 0 | 0 | 1 | 1 |
| Total | Total | 53 | 53 | 54 | 160 |

## Enllaços externs

* (anglès) Portal de la FINA
# Tetolet gris

El tetolet gris (Limnodromus griseus) és una espècie d'ocell de la família dels escolopàcids (Scolopacidae) que cria a zones de tundra al sud d'Alaska, i del Canadà, i passa l'hivern en ambdues costes americanes, des dels Estats Units, fins al Brasil, incloent-hi les Antilles, i fins a Perú incloent les illes Galápagos.

## Referències

* ↑ Tetolet gris a CERCATERM Rev. 05/03/2012
# Holden (desambiguació)

«Holden» té aquests significats:
* Geografia:
** Holden (Maine), població dels Estats Units a l'estat de Maine.
** Holden (Massachusetts), població dels Estats Units a l'estat de Massachusetts.
** Holden (Missouri)
** Holden (Utah)
** Holden Beach, població dels Estats Units a l'estat de Carolina del Nord.
** Holden Heights, concentració de població designada pel cens dels Estats Units a l'estat de Florida.
* Biografies:
** Edward Singleton Holden (Saint Louis, Missouri, 1846 – Nova York, 1914), astrònom estatunidenc.
** William Holden (O'Fallon, Illinois, Estats Units, 1918 – Santa Mònica, Califòrnia, 1981), actor de cinema estatunidenc.
* Miscel·lània: Holden, fabricant d'automòbils australià establert a Melbourne.
Viccionari
# Robin Hodder

Robin Hodder (1 d'octubre de 1937 - 19 de març de 2006) va ser un jugador d'hoquei sobre herba australià que va competir durant la dècada de 1960.
El 1964 va prendre part en els Jocs Olímpics d'Estiu de Tòquio, on guanyà la medalla de bronze en la competició d'hoquei sobre herba. Jugava de davanter.

## Referències

* ↑ «Olympedia – Robin Hodder». [Consulta: 25 juliol 2021].
* ↑ «Robin Hodder» (en anglès australià). [Consulta: 25 juliol 2021].
# Ait Yadine

Ait Yadine (en àrab آيت يادين, Āyt Yādīn; en amazic ⴰⵢⵜ ⵢⴰⴷⵉⵏ) és una comuna rural de la província de Khémisset, a la regió de Rabat-Salé-Kenitra, al Marroc. Segons el cens de 2014 tenia una població total de 20.502 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Walter Bürki

Walter Bürki (Bleiken bei Oberdiessbach, Berna-Mittelland, 26 de gener de 1946) va ser un ciclista suís, que va córrer durant els anys 60 i 70 del segle xx. Del seu palmarès destaquen les dues medalles als Campionats del món de en contrarellotge per equips de 1968 i 1969.

## Palmarès

* 1969
** Vencedor d'una etapa a la Volta al Marroc
* 1970
** 1r a la Fletxa del sud

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Portus Misenus

Portus Misenus va ser una estació naval romana situada a la badia de Nàpols, al Misenum Promontorium. Des d'allà, l'armada romana, la Classis Misenensis, defensava la mar Tirrena.
La primera vegada que es va establir aquesta base naval va ser l'any 27 aC i la va organitzar Marc Vipsani Agripa, la mà dreta de l'emperador August. De fet, va tenir un paper important durant la lluita entre Octavi i Sext Pompeu. La instal·lació de la base naval va originar l'aparició de la ciutat de Misenum, un municipi romà que tenia a més la categoria de colònia.
Plini el Vell va ser el prefecte a càrrec de la flota naval de Misenum l'any 79, en l'època de l'erupció del Vesuvi, visible a través de la badia. Quan es va iniciar l'erupció, Plini va salpar per veure si era possible organitzar un rescat, i va morir per culpa del volcà. El relat de la seva mort l'explica el seu nebot Plini el Jove, que va residir també a Misenum en aquell temps, i des d'on va observar l'erupció.
És la moderna Porto de Miseno. La vil·la que hi tenia Luci Licini Lucul·le és probablement Casaluce, i el teatre és al lloc de la moderna Il Forno.

## Referències

* ↑ Smith, William (ed.). «Misenum». Dictionary of Greek and Roman Geography (1854). [Consulta: 9 juny 2023].

## Bibliografia

* «Portus Misenus». A: Tesauro: historia antigua y mitologia [Consulta 9 de juny de 2023]
# Holden (cràter)

* Aquest article tracta sobre un cràter de la Lluna. Si cerqueu un cràter de Mart, vegeu «Holden (cràter marcià)».
Holden és un cràter d'impacte lunar unit a la vora sud-oriental del cràter molt més gran Vendelinus. La vora del cràter està marcat per un impacte al nord-oest, i posseeix un perfil terraplenat en la paret interior nord-est. El sòl del cràter és pla, sense pic central. Presenta un petit cràter en la plataforma interior, just al sud del punt central. Deu el seu nom a l'astrònom nord-americà Edward Singleton Holden, que també té dedicat el cràter marcià Holden.

## Cràters satèl·lit

Per convenció aquests elements s'identifiquen en els mapes lunars col·locant la lletra en el costat del punt central del cràter que està més prop de Holden.
| Cràters satèl·lit. (Imatge LRO) | Holden Coordenades Diàmetre R 20° 49′ S, 60° 59′ E﻿ / ﻿20.82°S,60.99°E﻿ / -20.82; 60.99﻿ (Holden R) 18 km S 20° 25′ S, 61° 34′ E﻿ / ﻿20.41°S,61.56°E﻿ / -20.41; 61.56﻿ (Holden S) 14 km T 19° 01′ S, 64° 10′ E﻿ / ﻿19.02°S,64.17°E﻿ / -19.02; 64.17﻿ (Holden T) 9 km V 18° 34′ S, 62° 04′ E﻿ / ﻿18.57°S,62.07°E﻿ / -18.57; 62.07﻿ (Holden V) 12 km W 18° 55′ S, 60° 01′ E﻿ / ﻿18.91°S,60.02°E﻿ / -18.91; 60.02﻿ (Holden W) 12 km |

## Referències

* ↑ "Holden (cràter)". Gazetteer of Planetary Nomenclature. USGS Astrogeology Research Program. (anglès)

## Altres referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.
# Richard Robert Ernst

Richard Robert Ernst (Winterthur, 14 d'agost de 1933 - Winterthur, 4 de juny de 2021) va ser un químic i professor universitari suís guardonat amb el Premi Nobel de Química l'any 1991.

## Biografia

Va néixer el 14 d'agost de 1933 a la ciutat de Winterthur, situada al cantó de Zuric. Va estudiar química a l'Escola Politècnica Federal de Zuric, on es graduà el 1957 i es doctorà el 1962 en fisicoquímica. A partir de 1970 va ser professor de fisicoquímica en aquest centre.

## Recerca científica

Inicià la seva recerca sobre la ressonància magnètica nuclear (RMN), fenomen conegut des de l'any 1945 gràcies al seu descobriment per part dels Premis Nobel de Física Felix Bloch i Edward Mills Purcell, i que consisteix en l'absorció selectiva d'energia pels nuclis atòmics que posseïxen un moment magnètic, quan estan situats en un camp magnètic i són irradiats amb radiació electromagnètica de freqüència determinada. Mitjançant l'ús de l'espectroscòpia observà com les freqüències de ressonància característiques d'aquests nuclis varien d'acord amb l'entorn químic de l'àtom, podent identificar la presència d'aquests nuclis i la naturalesa de les seves interaccions químiques al nucli d'una molècula. A la dècada del 1960 va aconseguir augmentar en més de deu ordres de magnitud la sensibilitat d'aquesta tècnica reemplaçant la variació suau de la freqüència amb intenses pulsacions radiomètriques.
L'aplicació de la tècnica matemàtica de la sèrie de Fourier al complex senyal obtingut dels nuclis va permetre la reconstrucció de l'espectre de la ressonància magnètica nuclear, ampliant així el rang de nuclis susceptibles de ser estudiats amb aquesta tècnica.
L'any 1991 fou guardonat amb el Premi Nobel de Química pel desenvolupament de l'espectroscòpia de ressonància magnètica nuclear d'alta resolució, un mètode necessari per a l'anàlisi de les estructures moleculars.

## Enllaços externs

* «Richard Robert Ernst» (en anglès). The Nobel Prize. The Nobel Foundation.
# Ait Taleb

Ait Taleb (en àrab آيت الطالب, Āyt aṭ-Ṭālib; en amazic ⴰⵢⵜ ⵟⴰⵍⴱ) és una comuna rural de la província de Rehamna, a la regió de Marràqueix-Safi, al Marroc. Segons el cens de 2014 tenia una població total de 8.649 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Vocal quasitancada

Una vocal quasitancada o vocal quasialta és un tipus de so de vocal usat en algunes llengües parlades. La característica definitòria d'una vocal quasitancada és que la llengua es posiciona de forma semblant a una vocal tancada, però una mica menys constreta. Les vocals quasitancades es descriuen a vegades com a variants laxes de les vocal tancades completament. Les vocals quasitancades que tenen símbols dedicats a l'Alfabet Fonètic Internacional són::
* Vocal quasitancada quasianterior no arrodonida [ɪ]
* Vocal quasitancada quasianterior arrodonida [ʏ]
* Vocal quasitancada quasiposterior without specified rounding [ʊ]
També hi ha vocals semiobertes que no tenen símbols dedicats a l'AFI:
* Vocal quasitancada anterior no arrodonida [ɪ̟], [i̞] or [e̝] (escrita comunament com [ɪ], o sigui com si fos quasianterior)
* Vocal quasitancada anterior arrodonida [ʏ̟], [y̞] o [ø̝] (escrita comunament com [ʏ], o sigui com si fos quasianterior)
* Vocal quasitancada central no arrodonida [ɪ̈], [ɨ̞] o [ɘ̝] (símbol no oficial: [ᵻ])
* Vocal quasitancada central arrodonida [ʊ̈], [ʏ̈], [ʉ̞] o [ɵ̝] (símbol no oficial: [ᵿ])
* Vocal quasitancada quasiposterior no arrodonida [ɯ̽], [ɯ̞̈], [ʊ̜] o [ɤ̝̈]
* Vocal quasitancada quasiposterior arrodonida [u̽], [ü̞], [ʊ̹] o [ö̝]
* Vocal quasitancada posterior no arrodonida [ɯ̞] o [ɤ̝]
* Vocal quasitancada posterior arrodonida [u̞] o [o̝] (escrita comunament com [ʊ], o sigui com si fos near-back)

## Referències

* ↑ Rafel, 1999.

## Bibliografia

* Rafel, Joaquim. Aplicació al català dels principis de transcripció de l'Associació Fonètica Internacional ( PDF). Institut d'Estudis Catalans - Secció de filologia, 1999. ISBN 84-7283-446-8.
# Portville

Portville és una població dels Estats Units a l'estat de Nova York. Segons el cens del 2000 tenia 1.024 habitants.

## Demografia

Segons el cens del 2000, Portville tenia 1.024 habitants, 416 habitatges, i 270 famílies. La densitat de població era de 488,1 habitants per km².
Dels 416 habitatges en un 35,8% hi vivien nens de menys de 18 anys, en un 48,6% hi vivien parelles casades, en un 13,5% dones solteres, i en un 34,9% no eren unitats familiars. En el 32,2% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,11.
Per edats la població es repartia de la següent manera: un 29,7% tenia menys de 18 anys, un 7,1% entre 18 i 24, un 25,1% entre 25 i 44, un 20% de 45 a 60 i un 18,1% 65 anys o més.
L'edat mediana era de 37 anys. Per cada 100 dones de 18 o més anys hi havia 79,6 homes.
La renda mediana per habitatge era de 31.210 $ i la renda mediana per família de 40.060 $. Els homes tenien una renda mediana de 30.885 $ mentre que les dones 21.563 $. La renda per capita de la població era de 16.166 $. Entorn de l'11,1% de les famílies i el 14,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Portville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Portville». American Fact Finder. Oficina del Cens dels Estats Units, 12-01-2010.
# Carlos Salces

Carlos Salces (Ciutat de Mèxic, 29 de febrer de 1972) és un actor, director, guionista, productor i editor de cinema mexicà.

## Biografia

Va començar la seva carrera cinematogràfica als 11 anys, rodant per Raúl Busteros a Redondo. Molt aviat va iniciar un curs autodidàctic de creació de breus documentals, dominant els aspectes essencials del procés de creació: direcció, guió, edició, producció. El seu primer llargmetratge independent va ser Aquí no pasa nada el 1990.
Als anys noranta, en la XXXVII edició dels Premis Ariel de 1995 i en les Diosas de Plata del mateix any va guanyar el premi a la millor edició per Bienvenido-Welcome i quaranta premis per En el espejo del cielo. Las olas del tiempo també va tenir força èxit.
Zurdo, el seu primer llargmetratge professional, també va guanyar premis: quatre Ariels, tres Diosas de Plata i el premi del jurat i la premsa al Festival de Cinema Iberoamericà de Montreal de 2004.

## Filmografia
### Com actor

* 1986: Redondo de Raúl Busteros
* 1992: El bulto de Gabriel Retes
* 1995: Bienvenido-Welcome de Gabriel Retes
* 1996: Cuarto oscuro d'ell mateix

### Com a director

* 1992: Mi primer año
* 1992: Aquí no pasa nada
* 1996: Cuarto oscuro
* 1998: En el espejo del cielo
* 2000: Las olas del tiempo
* 2003: Zurdo
* 2004: 6M

## Referències

* ↑ Carlos Salces Arxivat 2021-03-05 a Wayback Machine. al Directori de Realitzadors del FICM
# Televisió Educativa NHK

La Televisió Educativa NHK (NHK教育テレビジョン, NHK Kyōiku Terebijon), usualment abreujat a les pantalles com a NHK E, és la segona cadena de la Corporació Emissora del Japó (NHK). NHK E forma complementàriament amb la Televisió General NHK (NHK G) l'oferta de televisió pública en obert de la NHK. La programació de l'NHK E està formada per espais de naturalesa educativa, cultural i intel·lectual, dedicats a infants i adults. La cadena també emiteix anime infantil i programes infantils de televisions estrangeres, com ara Pocoyo. Un servici homòleg a l'NHK E a Catalunya és el Canal 33 de Televisió de Catalunya (TVC) o la ja inexistent Punt Dos/Nou 2 de Televisió Valenciana (TVV) al País Valencià. Durant les emissions d'NHK E, una marca d'aigua amb el logo del canal apareix al cantó superior dret de la pantalla. L'any 2010, l'NHK començà a autilitzar l'abreviació E Tele (Eテレ, Ī Tere)

## Referències

* ↑ Blumenthal, Howard J.; Goodenough, Oliver R. This Business of Television (en anglès). Billboard Books, 2006, p. 480. ISBN 9780823077632.
* ↑ Tay, Jinna; Turner, Graeme. Television Histories in Asia: Issues and Contexts (en anglès). Routledge, 24 July 2015, p. 221. ISBN 9781135008079.
# Holden (Missouri)

Holden és una població dels Estats Units a l'estat de Missouri. Segons el cens del 2000 tenia 2.510 habitants.

## Demografia

Segons el cens del 2000, Holden tenia 2.510 habitants, 990 habitatges, i 656 famílies. La densitat de població era de 402,1 habitants per km².
Dels 990 habitatges en un 36,3% hi vivien nens de menys de 18 anys, en un 48,8% hi vivien parelles casades, en un 11,8% dones solteres, i en un 33,7% no eren unitats familiars. En el 29,3% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,11.
Per edats la població es repartia de la següent manera: un 30% tenia menys de 18 anys, un 11% entre 18 i 24, un 28% entre 25 i 44, un 17,3% de 45 a 60 i un 13,8% 65 anys o més.
L'edat mediana era de 33 anys. Per cada 100 dones de 18 o més anys hi havia 89,7 homes.
La renda mediana per habitatge era de 30.255 $ i la renda mediana per família de 35.234 $. Els homes tenien una renda mediana de 26.285 $ mentre que les dones 20.884 $. La renda per capita de la població era de 13.537 $. Entorn del 10% de les famílies i el 12,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Holden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Holden». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
Viccionari
# Riera de Salzes

La riera de Salzes o també anomenada torrent de Salzes és un curs fluvial del Vallès Occidental afluent per l'esquerra del Llobregat. Neix als vessants meridionals del turó de la Creu dels Tres Batlles i creua els termes d'Ullastrell i Castellbisbal. Desemboca al Llobregat a l'alçada de Martorell.

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Al-Abbàs ibn al-Mamun

Al-Abbàs ibn al-Mamun (? - Manbij, 838) fou un pretendent al Califat Abbàssida del segon quart del segle ix.
Era fill del califa al-Mamun que el 213 de l'hègira (828-829) el va nomenar governador de la Jazira on va combatre amb valentia els romans d'Orient. Mort el pare, fou proclamat califa el seu germà Abu-Ishaq Muhàmmad al-Mútassim, que havia estat designat hereu pel difunt pare, però l'exèrcit que lluitava contra els grecs va proclamar al-Abbàs; aquest va rebutjar i va prestar jurament al seu germà. El califa va aturar la guerra, va llicenciar l'exèrcit i va fer arrasar la fortalesa de Tíana.
El general àrab Ujayf ibn Ànbassa va explotar el descontentament de l'exèrcit i va preparar un cop d'estat que pretenia assassinar al-Mútassim i proclamar en el seu lloc al-Abbàs. Aquest fou informat i va acceptar participar en la conspiració, però aquesta fou descoberta i els conspiradors executats. Al-Abbàs fou empresonat a Manbij on va morir el 838.